ได้มาทำธุระแถวนี้ เหลือบไปเห็นปลาทูทอดวางอยู่ในตู้กระจก+ แกงส้มที่กำลังเดือด กลิ่นหอมมาตามลม เราก็ไม่รอช้าที่จะเข้าไปถามว่าพร้อมขายหรือยังคะ แล้วเราก็ได้ปลาทูทอด1ตัว และ น้ำพริก+ผักสดราดข้าว แต่ด้วยแกงส้มยังไม่เสร็จก็เลยถ่ายแกงส้มในหม้อมาให้ดูกันอย่างเดียว ระหว่างที่นั่ง เราก็เป็นลูกค้าคนแรกในร้าน และคนอื่นก็ค่อยๆเดินมาซื้อกันเรื่อยๆ ร้านนี้เปนตึกแถวธรรมดาอยู่ในซอย จันทร์32 เข้าซอยไปเรื่อยๆ ซอยไม่ใหญ่ค่ะ พอถึง3แยกให้เลี้ยวขวา และตรงมาเรื่อยๆ จนถึงบริษัทศิริวัฒนาอยู่ด้านซ้าย ร้านข้าวแกงก็อยู่ด้านขวาตรงข้ามกันเลยค่ะ เค้าจะเริ่มขายช่วงเย็นๆ 4โมง เพราะตอนเรามาเวลาประมาณ3โมงครึ่งค่ะ ร้านนี้เป็นตึกแถวธรรมดา ไม่ได้ตกแต่งอะไรมากมาย มีตู้กระจกโชว์อาหารสำหรับขาย มีโต้ะสำหรับลูกค้า 3โต้ะ แต่โต้ะสะอาดใช้ได้ แม่ค้าตักอาหารใส่ชุดกันเปื้อนกันทุกคน อาการก็มีหลายอย่าง และอาหารที่เราเห็นเพิ่มเติมก็มี เช่น ไข่ลูกเขย ปลาราดพริก หมูหวาน หมูกระเทียม น้ำพริกกะปิ ปลาทูไข่ชะอมทอด และคาดว่าน่าจะมีมาอีกหลายอย่าง รูปไม่ได้ถ่ายมาเยอะเพราะลูกค้ากับแม่ค้ากำลังยุ่งอยู่ ค่า